Háaleiti og Bústaðir
Háaleiti og Bústaðir er hverfi í Reykjavík. Til hverfisins teljast Háaleiti, Múlar, Kringla, Bústaðir, Fossvogshverfi, Smáíbúðahverfið og Blesugróf.

Í vestur markast hverfið af línu sem dregin er eftir miðri Kringlumýrarbraut. Í austur markast hverfið af Reykjanesbraut.  

Í norður markast hverfið af línu sem er dregin um eftirtaldar götur og skal miðað við miðju þeirra: Suðurlandsbraut, Grensásveg og Miklubraut.  Í suður markast hverfið af sveitarfélagamörkum Kópavogs.

Árið 2017 voru íbúar Háaleitis og Bústaða rúmlega 14.500 talsins.

Hverfi Reykjavíkur